Mestská časť Bratislava - Dúbravka

Materiál na 18. zasadnutie 
Miestneho zastupiteľstva
dňa 9.júna 2009

   „Vyhodnotenie plnenia Zmluvy o nájme tepelno-energetických zariadení 
                č.121/1994“ uzatvorenou so spoločnosťou  Dalkia,a.s.

___________________________________________________________________________

Predkladá:                                                                        Materiál obsahuje:                            

Ing. Ján Sandtner                                                        1. Návrh uznesenia
starosta                                                                        2. Dôvodovú správu                                                                                                                                                                                
                                                                                    3. Plnenie plánu TEZ  (príloha č.1) 
                                                                                        Plnenie plánu opráv (prílohač.2) 

Zodpovedá :                                                               
                                                                                      
PhDr. František Guth                                                         
prednosta

Spracoval :

Ing. Ján Dragúň
organizačné oddelenie

                                                               jún   2009
                                                    Návrh uznesenia 

Miestne zastupiteľstvo

   berie  na vedomie materiál :

  „Vyhodnotenie plnenia Zmluvy o nájme tepelno-energetických zariadení č.121/1994“
     uzatvorenou so spoločnosťou  Dalkia,a.s. :

      1. Plnenie plánu investičných akcií TEZ za rok 2008,
      2. Plnenie plánu opráv a údržby TEZ za rok 2008,
      3. Cena tepla za rok 2008, návrh  ceny tepla na rok 2009,

 
                                    Uznesenie  MR  č. 256/2009
                                                ( 15.MR dňa 26.5.2009 )                   

Miestna rada 
A. berie na vedomie 
vyhodnotenie plnenia Zmluvy o nájme tepelno-energetických zariadení č. 121/1994 uzatvorenou so spoločnosťou Dalkia, a.s. 
1.	Plnenie plánu investičných akcií TEZ za rok 2008
2.	Plnenie plánu opráv a údržby TEZ za rok 2008
3.	Cena tepla za rok 2008, návrh ceny tepla na rok 2009

B. odporúča
uvedený materiál predložiť na zasadnutie miestneho zastupiteľstva

                   

Stanovisko odbornej pracovnej skupiny pre energetiku m.č. zo dňa  15. 04. 2009 :

Uvedená problematika bola prerokovávaná na stretnutí pracovnej skupiny pre energetiku m.č. dňa 15. 4. 2009, v rámci programu :

1. Plnenie plánu investičných akcií TEZ za rok 2008,
2. Plnenie plánu opráv a údržby TEZ za rok 2008,
3. Cena tepla za rok 2008, návrh  ceny tepla na rok 2009,

Záver :

Pracovná skupina pre energetiku  m.č. berie na vedomie predložené materiály   a odporúča ich predložiť na rokovanie MR a  zasadnutie MZ.

                                         
                                              Dôvodová správa

Vyššie uvedené materiály predkladá spoločnosť Dalkia,a.s pravidelne   na rokovanie orgánov samosprávy m.č. Dúbravka, v nadväznosti na plnenie ustanovení  Zmluvy o nájme tepelno-energetických zariadení (TEZ) č. 121/1994, čl. II. ods.6 uzatvorenej  medzi m.č. Bratislava- Dúbravka  a dodávateľom tepla spoločnosťou Dalkia a.s. 

1.	Plnenie plánu investičných akcií TEZ za rok 2008,

Vyhodnotenie plnenia plánu technického rozvoja TEZ za rok 2008 je spracované v súlade s investičným plánom na roky 2004-2008, ktorý bol schválený v MZ v roku 2004.
Podľa tohto plánu boli vyhodnotené aj jednotlivé investičné akcie, ktoré sa mali realizovať v roku 2008. V roku  2008 boli realizované  investičné akcie na kotolniach K-11, K-16 a K-19

Jednalo sa o tieto akcie :

-	Riadiaci systém (RS)- kaskáda, ekvitermika, plynová bezpečnosť + MT,
-	Bezexpanzný systém a automatická úpravňa vody,
-	Protikorózna ochrana kotlov,
-	Nadstavba centrálneho RS- diaľkový prenos údajov,
-	Osadenie odplyňovacieho zariadenia,

Celkový investičný plán predstavoval pre rok 2008  objem 3 797,0 tis.-Sk.
Dosiahnutá skutočnosť bola vo výške 3 426,4 tis. Sk. Možno konštatovať, že pri realizácii
všetkých plánovaných akcií nedošlo k prekročeniu investičného plánu.
Najväčšie finančné prostriedky boli vynaložené na akciu RS- kaskáda, ekvitermika plynová bezpečnosť +MT v objeme 1 645,5 tis.Sk a tiež na inštalovanie bezexpanzného systému doplňovania 515,2 tis.Sk  a nadstavby centrálneho Riadiaceho systému  461,6 tis.Sk.
Podrobné plnenie plánu podľa jednotlivých investičných akcií a kotolní je uvedené v materiáli (príloha č.1).

2.	Plnenie plánu opráv a údržby TEZ za rok 2008,

 Vyhodnotenie plnenia plánu opráv a údržby je spracované v členení podľa jednotlivých kotolní  K-10 až K-19 a podľa obsahového zamerania opráv a údržby. 
Celkový plán na rok 2008 predstavoval objem vo výške 5 202,0 tis .Sk. Dosiahnutá skutočnosť podľa materiálu bola 5 205,0 tis. Sk. Čo predstavuje minimálne prekročenie plánu.
 Oprava  a údržba bola zameraná najmä na :
-	bežné opravy , údržbu a havarijné stavy technologických zariadení,
-	preventívne prehliadky a realizácia plánovanej údržby,
-	opravy kotlov a horákov,
-	opravy a profilaktika riadiacich systémov,
-	opravy stavebných častí, fasády,strechy,
-	opravy rozvodov, ( K-11,K-19,K-18)
-	kontrola funkčnosti úpravovni vody,
-	likvidácia azbestových tesnení viek kotlov,
-	chemické preplachy doskových výmenníkov,

Najvyššie čerpanie prostriedkov bolo na bežné opravy, údržbu a riešenie havarijných stavov TTZ vo výške 1 693,0 tis. Sk a na preventívne prehliadky a plánovanú údržbu vo výške 1 362,0 tis. Sk. Na opravu jestvujúcich rozvodov sa čerpalo 493,0 tis. Sk.
Podrobné plnenie plánu opráv a údržby podľa jednotlivých tepelných zdrojov a zamerania je uvedené v materiáli ( príloha č.2)

3. Výsledná cena tepla za rok 2008 a  návrh na rok 2009

Zdroj 		Skutočnosť
2007	Skutočnosť
    2008	   Index 
    08/07	Návrh
k 1.1.2009	Index
09/08	
Dalkia, a.s.	a	385,22	495,11	   1,285	 413,86	0,836	
	b	144,06	     186,73	   1,296	 193,51	1,05	
	c	529,28          	     681,84             	   1,288   	 607,37	0,89	
	d	629,80	     811,40 	   1,288	 722,77	0,89	
BAT, a.s.
	a	353,70            	     381,10	   1,077	 353,25	0,93	
	b	171,00          	     195,26	   1,142	 231,88	1,18	
	c	524,70     	      576,36        	   1,098	 585,13	1,015	
	d	624,39       	      685,87	   1,098	 696,30	1,015	

a... variabilná zložka ceny tepla (Sk/GJ) bez DPH,
b... fixná zložka ceny tepla (Sk/GJ) bez DPH,
c... celkom cena tepla (Sk/GJ) bez DPH,
d...celkom cena tepla (Sk/GJ) s DPH 

Vyhodnotenie ceny tepla za rok 2008 a návrh na rok 2009.

Skutočnosť 2008.

V priebehu roka 2008  bola Úradom pre reguláciu sieťových odvetví  (ÚRSO)   schvaľovaná  cena tepla pre spoločnosť Dalkia,a.s. na rok 2008   4 x ,  v rozsahu  od  696,63 Sk/GJ ( k 1.1 2008 až do  920,58 Sk/GJ ( k 1.11.2008) . 
Po celkovom vyhodnotení ročných údajov  je výsledná ročná cena  tepla za rok 2008  vo výške  811,40 Sk/GJ, čo predstavuje pri porovnaní cien tepla medzi rokom 2008 a 2007 u spoločnosti Dalkia,a,s,  zvýšenie o 181,60 Sk/GJ ( 28,8%).
U spoločnosti BAT,a.s. predstavuje medziročné zvýšenie ceny tepla o 61,48 Sk/GJ (9,8 %).

Návrh ceny tepla na rok 2009.

Na rok 2009 bola  pre spoločnosť Dalkia,a.s. schválená ÚRSO cena tepla vo výške 722,7Sk/GJ . V porovnaní s výslednou cenou tepla v roku 2008 vo výške 811,40 Sk/GJ  to predstavuje zníženie o 88,70 Sk/GJ.( 11,2%).
U spoločnosti BAT,a.s. predstavuje návrh ceny tepla na rok 2009 vo výške 696,30 Sk/GJ oproti roku 2008 nárast o 10,43 Sk/GJ ( 1,5 %).

V Bratislave, 2.6.2009,